**Nekem a vers…**

**Nekem a vers régi költők érzéseinek feldolgozását jelenti. Ez a vers összefoglalja, nekem mit jelent a vers:**

Vágány József  
  
Nekem a vers...

Nekem a vers, ha nem rímel,  
az olyan, mint a nyers étel,  
mert nincsen benne dallam,  
nem mondhatom el dalban.  
  
A verseket csak rímekben,  
én így szeretem megírni,  
itt bent laknak a szívemben,  
majd innen fognak kinyílni,  
  
mint a virág, bimbóznak,  
ápolgatom, virulnak,  
ha a kertész elfárad,  
nem lesz versem, elszárad.  
  
Nekem a vers, ha nem rímel,  
azt nem hallom a fülemmel,

ha nincsen benne dallam,  
az néma hang a dalban.  
  
Nekem a vers rím nélkül,  
mint a leves só nélkül,  
vagy az erdő fák nélkül,  
sebes folyó víz nélkül.  
  
Nekem a vers rím nélkül  
üde mező fű nélkül,  
síró ember könny nélkül,  
csillagos ég éj nélkül.  
  
Nekem a vers rím nélkül  
lapos erszény pénz nélkül,  
a versenyző cél nélkül,  
hívő lélek hit nélkül.  
  
Nekem a vers, ha nem rímel,  
azt nem érzem a szívemmel,  
ha nincsen benne dallam,  
nem enyhíti a szomjam!

**Nekem még a vers a költők fájdalmát, örömét is jelenti.**

**Bíró Dániel**

**Költészet heti gondolatok 2021.**